Карл Кролов
Твърде много щастие

Превод от немски: Венцеслав Константинов, —

chitanka.info

Твърде много щастие

е нужно,

едно тяло да се понесе

по въздуха

с гърди, рамо и коляно,

и в този въздух

да срещне друго тяло,

като него

на път.

Атмосферата от тях създава

два споени торса.

Неусетно техният възторг изписва

нежни линии в короните на дървесата.

Дълго време още

долавям тяхното шептене,

и как един на друг

си подаряват

своята лекота.

Да си щастлив започва винаги

малко над земята.

Но никой не е можел да го наблюдава.

1955

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.